সৌদী আরবের তায়েফ প্রবাসী ৫৫ বাংলাদেশী এক বিবৃতিতে আর্ন্তজাতিক খ্যাতিসম্পন্ন আলেমে দ্বীন, জামায়াতে ইসলামীর  নায়েবে আমীর মাওলানা দেলাওয়ার হোসাইন সাঈদীর মুক্তির দাবি জানিয়েছেন। তারা বলেন, মাওলানা সাঈদীকে কল্পিত অভিযোগে গ্রেফতার করে ধারাবাহিকভাবে মিথ্যা মামলায় জড়িয়ে দীর্ঘ ৪১ দিন পুলিশ রিমান্ডে নিয়ে মধ্যযুগীয় বর্বর আচরণ করে চরম জুলুম করা হয়েছে। তাঁকে গ্রেফতার করার প্রায় পাঁচ মাস অতিবাহিত হলেও এখন পর্যন্ত সুনির্দিষ্ট কোনো অভিযোগ প্রমাণে ব্যর্থতাই প্রমাণ করে যে, মহাগ্রন্থ আল কুরআনের অভ্রান্ত পথের দিকে মানুষকে আহবান জানানোই মাওলানা সাঈদীর একমাত্র অপরাধ। বিবৃতিতে তারা গভীর উৎকণ্ঠা প্রকাশ করে বলেন, বিশ্বের অগণন মানুষের  প্রাণপ্রিয় মুফাসসীর মাওলানা দেলাওয়ার হোসাইন সাঈদীকে কল্পিত অভিযোগে গ্রেফতার করে ধারাবাহিকভাবে মিথ্যা মামলায় জড়িয়ে দীর্ঘ ৪১ দিন পুলিশ রিমান্ডে নিয়ে মধ্যযুগীয় বর্বর আচরণ করে চরম জুলুম করা হয়েছে। তাঁকে গ্রেফতার করার প্রায় পাঁচ মাস অতিবাহিত হতে চললো, কিন্তু তাঁর বিরুদ্ধে এ পর্যন্ত সুনির্দিষ্ট কোনো অভিযোগ প্রমাণে ব্যর্থতাই প্রমাণ করে যে, মহাগ্রন্থ আল কুরআনের অভ্রান্ত পথের দিকে মানুষকে আহবান জানানোই মাওলানা সাঈদীর একমাত্র অপরাধ।  তারা বলেন, মাওলানা সাঈদী ১৯৭৪ সাল থেকে প্রতি বছরই হজ্জ ও  ওমরায় সাউদী আরবে আগমন করেন এবং অভিভাবকের ন্যায় তিনি আমাদের সুবিধা অসুবিধার খোঁজ নেন। তাঁর আগমনে আমরা প্রবাসীরা তাঁর মুখ থেকে কুরআন-সুন্নাহ ভিত্তিক আলোচনা শুনে উপকৃত হই। তিনি জাতীয় সংসদেও প্রবাসীদের কল্যাণার্থে বলিষ্ঠ ভূমিকা পালন করেছেন। গত বছরও সাউদী বাদশাহর দাওয়াতে রাজকীয় মেহমান হিসেবে তিনি হজ্জ আদায় করতে এসেছিলেন। সাউদী সরকারের সকল প্রটোকল উপেক্ষা করে তিনি প্রবাসী বাংলাদেশীদের সাথে সাক্ষাৎ করে আমাদের অভিভাবকের ন্যায় সার্বিক অবস্থার খোঁজ নিয়েছেন এবং আমরাও পরম প্রশান্তি অনুভব করেছি। কিন্তু দুর্ভাগ্যজনক,  এবার তাকে ওমরা ও হজ্জে আসতে না দিয়ে কারাগারের অন্ধকার প্রকোষ্ঠে বন্দি রাখা হয়েছে এবং প্রবাসীরা তাঁর সান্নিধ্য বঞ্চিত হয়ে নিজেদেরকে যেনো অভিভাবক শূন্য মনে করেছে। এবার বাংলাদেশ থেকে আগমনকারী অধিকাংশ হাজী সাহেবগণ আরাফাতের ময়দানে মাওলানা সাঈদীর নাম নিয়ে মহান রাববুল আলামীনের কাছে যখন চিৎকার করে কেঁদেছেন তখন এক বেদনা বিধুর পরিবেশের সৃষ্টি হয়েছে।  প্রবাসীরা বলেন, বিভিন্ন মিডিয়ার মাধ্যমে জানতে পারলাম কল্পিত কারণ দেখিয়ে সময় ক্ষেপণ করার লক্ষ্যে তাঁকে নির্দিষ্ট তারিখে ট্রাইবুনালে উপস্থিত না করে অবশেষে গত ২ নবেম্বর  তাঁকে হাজির করা হলে তাঁর আইনজীবীগণ আটকাদেশের বিরুদ্ধে যে বলিষ্ঠ যুক্তি উপস্থাপন করেন, প্রতি উত্তরে ট্রাইব্যুনালের প্রসিকিউটরগণ আটকাদেশের পক্ষে হাস্যকর যুক্তি উপস্থাপন করে বলেন, যেহেতু সাঈদী সাহেব অত্যন্ত জনপ্রিয় ও প্রভাবশালী ব্যক্তি এবং যেহেতু তাঁর জাদুকরী বক্তব্যে মানুষ প্রভাবিত হয় এবং তাঁর মাঝে আধ্যাত্মিকতা আছে, তাই তিনি মুক্ত থাকলে বিচার প্রক্রিয়া বাধাগ্রস্থ হতে পারে বিধায় তাঁকে গ্রেফতার দেখানো হোক। ট্রাইব্যুনালের প্রসিকিউটরদের এ বক্তব্যে আমরা প্রবাসীরা বিস্ময়ে বিমূঢ়। তারা বলেন, মাওলানা সাঈদীর বিরুদ্ধে  উত্থাপিত অভিযোগসমূহ কল্পনা প্রসূত ও ভিত্তিহীন-মিথ্যা। ইতোপূর্বে এ কথার স্বীকৃতি দিয়েছেন পিরোজপুরের বীর মুক্তিযোদ্ধগণসহ সকল স্তরের জনগণ। এ কথা আজ দেশে বিদেশে অবস্থানরত সচেতন মানুষ স্পষ্ট অনুধাবন করছে যে, রাজনৈতিক প্রতিহিংসা ও কুরআনের প্রতি আহবানই মাওলানা সাঈদীর মূল অপরাধ এবং যুদ্ধাপরাধ বাহানা মাত্র।  তায়েফ প্রবাসীরা বলেন, মাওলানা সাঈদীর অকল্পনীয় জনপ্রিয়তা, আল্লাহভীরুতা, আধ্যাত্মিকতা ও তাঁর পান্ডিত্যপূর্ণ সার্বজনীন বক্তব্য মহান আল্লাহর অসীম অনুগ্রহ। সম্মানিত প্রসিকিউটরগণ এ সম্পর্কে জ্ঞাত রয়েছেন যে,  মাওলানা সাঈদীর জনপ্রিয়তা, আধ্যাত্মিকতা এবং মানব স্বভাবে প্রভাব বিস্তারকারী বক্তৃতা দ্বারা অসংখ্য পথভ্রষ্ট আদম সন্তান সঠিক পথের সন্ধান লাভ করেছেন। সন্ত্রাস, দুর্নীতি, মাদকাসক্তি, ইভটিজিং, নৈতিক অবক্ষয় মুক্ত দেশ ও জাতি গঠনে মাওলানা সাঈদীর যুগান্তকারী তাফসীর ও লেখনী সমগ্র কার্যকর অবদান রেখে আসছে। সুতরাং তাঁর মত বিশ্ব বরেণ্য আলেমে দ্বীনের বিরুদ্ধে অযৌক্তিকভাবে আটকাদেশ দীর্ঘায়িত না করে অনতিবিলম্বে নিঃশর্ত মুক্তি দিয়ে বিশ্বব্যাপী দেশের সম্মান মর্যাদা সমুন্নত রাখা এবং অগণিত মানুষের চোখের পানি না ঝরানোর জন্য তারা  সরকারের নিকট জোর দাবি জানান।  বিবৃতিতে স্বাক্ষর করেছেন, ডাঃ তৌফিকুর রহমান, হামিদুর রহমান, সাজ্জাদ হুসাইন খান, হাফেজ আবুল হাশেম চৌধুরী, ফয়জুল্লাহ আকবর, ইঞ্জিনিয়ার ইরফান উল্লাহ, ইকবাল হোসেন, মাওলানা শহিদুর রহমান মালিক, আব্দুল্লাহ তাহির, ইমদাদুল হক, মহিউদ্দিন আহমেদ, হাফেজ আহমেদ ছাবিবর, মাসুদুর রহমান, তানজিয়া রুম্মান, ডাঃ ফাওজিয়া আক্তার, সুমাইয়া সারমিন, ইবাদুর রহমান, জাহাঙ্গীর সাজ্জাদ ভুঁইয়া, ইন্তাজুর রহমান কবীর, মাওলানা আবদুল্লাহ মুক্তাদির, আব্দুল মজিদ আরমান, মুহাম্মাদ খলিলুজ্জামান, তারানা আক্তার, মরিয়ম জামিলা,  আয়েশা তাসনিম, আনিসুর রহমান, মেহনাজ মুর্শিদা, হাফেজ সাদেকুর রহমান, আজম আব্দুল্লাহ, শারমিন আক্তার, নূর জাহান, তাওহীদ তুজাম্মেল, মাওলানা আব্দুল্লাহ বিন ওয়াহেদ, রাসেল মাহমুদ, খোদেজা রায়হান, কানিজ ফাতেমা, সাদিক আব্দুল্লাহ, ইকরাম জাহিদ, রিজিয়া আহমেদ, আবির হোসেন, মাহিম আহমেদ, আফিফা বেগম, হাফেজ তাসবির আহমেদ, ইনাম আজাদ, মুনাওয়ারা আক্তার, হায়দার হোসেন, খন্দকার মুনির হোসেন, আম্মার আব্দুল্লাহ, মাহফুজা বেগম, মোঃ খালেদুর রহমান, নিলুফা আক্তার, মাহদী হোসেন, ইমন আজাদ, সিদ্দিকা বেগম এবং ডাঃ মুজাম্মিল আহমেদ।